เหตุร้องเรียนดังกล่าวเจ้าหน้าที่ได้ไปตรวจสอบไม่พบการเผาถ่าน สอบถามเจ้าของบ้านแจ้งว่าไม่ได้เผาถ่านมานานแล้ว อย่างไรก็ตามเพื่อป้องกันปัญหาเหตุเดือดร้อนรำคาญกับประชาชนข้างเคียง จึงได้แนะนำให้เจ้าของบ้านหามาตรการแก้ไขเรื่องร้องเรียนไม่ให้ส่งผลกระทบกับผู้อยู่อาศัยใกล้เคียง
บริเวณใกล้บ้านมีครอบครัวนึง เผาถ่านขายค่ะ ช่วงไหนเผา ก็จะเผาทั้งวันทั้งคืน บางครั้งยาวเป็นอาทิตย์ ควันลอยทั่วไปหมด แล้วแต่ว่าลมจะพัดไปทางไหน เดินออกนอกบ้านแทบหายใจไม่ได้เลย  เคยร้องเรียนผ่าน 1555 ไปหลายครั้ง ก็แค่ลงมาเตือน แต่ไม่ได้ดำเนินการอะไรมากกว่านี้ ทุกวันนี้ก็ยังเผาแบบนี้อยู่ คือตามที่เข้าใจ มันผิดกฎหมายสิ่งแวดล้อม แต่แปลกใจว่า ทั้งที่เจ้าหน้าที่ลงมาดู แต่ทำไมถึงไม่จัดการอะไรเลย  คือถ้าจะเผา ทางนั้นควรหาวิธีจัดการกับควันไม่ให้ลอยเข้าบ้านคนอื่น   พยายามจะติดต่อเขตคลองสามวา แต่โทรไปไม่มีคนรับสายเลย โทรอยู่หลายครั้ง รอสายจนสายตัดไปทุกครั้ง ก็ยังติดต่อไม่ได้ค่ะ ไม่รู้จะทำยังไง เพราะที่บ้าน มีแต่คนแก่ กับผู้หญิง ส่วนบ้านที่เผาอยู่กันหลายคน เรากลัวว่าถ้าไปพูดอะไร แล้วเค้าจะมาทำอันตรายคนในบ้านเรารึเปล่า
ไม่เผานานแล้ว แต่ยังมีกองไม้กองอยู่ ก็คือตอนไปตรวจเค้าไม่ได้เผา แต่ก็เตรียมไว้จะเผาอีกไม่ใช่หรอคะ  ทุกวันนี้จริงๆ ก็ยังเผาอยู่ แต่ไม่ได้ยาวนานเหมือนตอนที่ร้องเรียนไป  แต่ควันก็ยังลอยมาเข้าบ้านอยู่ ทุกวันนี้เปลี่ยนหน้าต่างรอบบ้าน เพื่อไม่ให้ควันเข้ามาได้อีก  แต่ก็จะออกไปข้างนอกไม่ได้ เวลาที่เค้าเผา แล้วควันลอยมา  ที่ไม่โอเคมากๆ คือการที่เจ้าหน้าที่เอารูป เอาข้อมูลของคนแจ้งไปให้บ้านต้นเรื่องดู จนเค้ารู้ว่าเราแจ้งไป แล้วเค้ามายืนตะโกนด่า จะมาหาเรื่องว่าไปแจ้งทำไม จนวันนั้นเราต้องไปแจ้งความลงบันทึกประจำวันไว้ กลัวบ้านนั้นมาทำอะไร เพราะในบ้านนั้นช่วงหลังมา มีการเอาคนแปลกหน้า ที่เป็นลูกหลานเข้ามาอยู่ใหม่จนเต็มไปหมด เรากลัวค่ะ  เจ้าหน้าที่ทำแบบนี้ คือไม่นึกถึงความปลอดภัยคนแจ้งเลย